**תשובון**

בהצלחה ל \_\_\_\_\_\_\_\_\_

**מבחן במחשבת**

*יקרה,*

*זמן הבחינה הוא 105 דקות (שעה ושלושת רבעי).*

*תוספת זמן- 25 דקות.*

*עליך לענות סה"כ על 6 שאלות (3 בכל פרק)*

*שימי לב- פרק שני הוא 75 נקודות! הקדישי לו את רוב הזמן בבחינה.*

*(הניקוד לכל סעיף כתוב בבחינה, זה יעזור לך להבין כמה להקדיש לכל סעיף..)*

*הקפידי על תשובות מלאות וברורות.*

*בהצלחה רבה!*

פרק ראשון– משמעות החיים

לפנייך 4 שאלות עני על 3 מתוכן. (8 נק לשאלה)

1. **הרש"ר הירש,** פירוש לספר בראשית.

**"מכאן למדו את אמונת החטא הקדמון, על יסוד זה בנו בניין רוחני, אשר היהודי מתנגד לו מעצם מהותו".** (הרש"ר הירש)

1. מהי משמעות סיפור חטא האדם הראשון על פי הנצרות?

לפי הנצרות – חטא אדם הראשון גרם לבני האדם להיות מקוללים מאז החטא טבוע באדם והוא לא יכול להשתחרר ממנו. באדם הוטבע טבע הרע ואין לו יכולת לתקן אותו. (הדרך היחידה להתעלות היא לא ע"י מעשים לתיקון העולם אלא רק ע"י אמונה במתווך בין האדם לאל – יש"ו).

1. כיצד מתייחסת היהדות לטענות אלו של הנצרות? פרטי.

לפי היהדות – חטא אדם ראשון לא פגע בטבעו של האדם, האדם נשאר טוב כמו שהיה לפי כן ורק תפקידו השתנה – כעת עליו לתקן את העולם שהתקלקל. לכן אין צורך באמונה במתווך בינו לבין ה', אלא ביכולתו לתקן את העולם ע"י מעשיו.

1. **הרב דסלר**, מכתב מאליהו.

 (1) **"כַּאֲשֶׁר בָּרָא אֱלֹהִים אֶת הָאָדָם, עָשָׂהוּ לְנוֹתֵן וְנוֹטֵל...**"

האם לדעת הרב דסלר לכל אדם יש מכח הנתינה? כיצד הוא מוכיח את דבריו?

כן. העובדה שרובם המוחלט של האנשים נישאים ומולידים ילדים מוכיחה שבכל אדם מוטבע כח הנתינה.

(2) **"כי לא יכיר החסד אלא מי שיש בו חסד"** (הרב דסלר)

על פי הרב דסלר, מהי מטרת הקב"ה בעולם (לשם מה ברא את העולם) וכיצד אנו בני האדם יכולים לסייע למטרה זו להתממש?

ה' ברא את העולם כדי לעשות חסד ולהעניק לברואים. רק אדם שעושה חסד ונותן מעצמו מסוגל להכיר בחסד שנעשה איתו. ולכן כדי שנהנה מחסד ה' איתנו עלינו לעשות חסד בעצמנו.

1. **רמב"ם**, הקדמה לפירוש המשנה.
2. מהי תכלית כל הברואים שאינם בני אדם בעולם, לדעת הרמב"ם?

כלל הנבראים נוצרו לתועלת האדם. (לדוגמא- האילנות והצמחים חלקם נבראו להיות למאכל לאדם וחלקם לרפאותו ממחלותיו. וכו')

1. מהי תכלית האדם לדעת הרמב"ם? כיצד הוא מוכיח את דבריו?

תכלית האדם היא לפתח את הצד השכלי- הרוחני שבו, להיות אדם חכם. להשכיל ולהבין את העולם ובעיקר ללמוד על ה' (שזוהי החכמה העליונה) וכך להתחבר אליו. ולהיות אדם טוב-ליישם את החכמה בחייו. להיות אדם מוסרי. (להתרחק מההתעסקות בחומריות).

הרמב"ם מסביר שכל דבר בעולם, דרך ההתבוננות בפועל שמייחד אותו- נוכל להגדיר את תכליתו. מה שמייחד את האדם משאר הבריאות זה הצד השכלי שבו, ולכן תכלית חייו צריכה להיות פיתוח ושימוש בחלק זה המייחד אותו.

1. **רמח"ל,** מסילת ישרים, פרק א, פרק י"ט.
2. מה הסתירה בין דברי הרמח"ל השונים (בפרק א' ובפרק י"ט) בנוגע לשאלת משמעות החיים?

בפרק א' כתב הרמח"ל כי מטרת החיים היא להתענג על ה' בעולם הבא. זה סותר את דבריו בפרק י"ט שהמטרה היא לא לעבוד למען מטרות אישיות כגון להגיע לעולם הבא, אלא כדי להגדיל את כבוד ה' בעולם.

1. כיצד ניתן ליישב את הסתירה?

בתחילת הספר פונה רמח"ל לאדם המתחיל להתחזק בעבודת ה' ותיקון המידות ולכן מציב לו מטרה נמוכה יותר – העולם הבא. לאחר מכן, לאחר שהאדם התקדם, הוא מציב לו מטרה גבוהה יותר – הגדלת כבוד ה'.

פרק שני – אני מאמין

לפנייך 4 שאלות עני על 3 מתוכן. (25 נק' לשאלה)

1. **חשיבות לימוד אמונה.**

**א.** לקראת הבגרות במחשבת ישראל ניגשה רננה למורתה ואמרה לה שהיא איננה מעוניינת לגשת לבגרות

 מכיוון שלדעתה אמונה זה משהו שמרגישים בלב ולא צריך ללמוד אותו כלל.

 (1) כתבי התייחסות לאמירה זו של רננה על פי דעותיהם של : ריה"ל (=כוזרי), ר' נחמן ורס"ג?

 (התייחסי לכל אחד  **בנפרד**). (6 נק')

ר' נחמן יגיד לתלמיד שהוא צודק ועליו להישאר בתמימות שלו ולא ללמוד את הנושא בכלל. " באמת הוא איסור גדול להיות מחקר". לעומתו ר' יהודה הלוי אומר שאדם שיש לו קושיות וספקות באמונה, עליו להתמודד ולענות על השאלות האלה ולא להתעלם מהם כפי שדורש ממנו ר' נחמן. רס"ג יגיד שאסור לאדם להסתפק במה שקיבלנו במסורת, ושישנה חשיבות לכך שהאדם יחקור ויאמת את מה שקיבלנו במסורת בשכלו. (ובנוסף הלימוד השכלי יועיל לנו בהתמודדות עם הטוענים כנגד אומתנו).

 (2) לאיזה מן הגישות את יותר מתחברת. הסבירי את תשובתך. (3 נק)

**ב.** (1) מהם שני חלקי התורה לפי רבנו בחיי? הסבירי והביאי דוגמה למצווה מכל חלק. (6 נק)

חובת האיברים= מצוות שמקיימים באיברים (מצוות מעשיות) וניתן לראות אותם כלפי חוץ. לדוגמא: איסור אכילת בשר וחלב, לא תרצח.

חובת הלבבות=מצוות שקיומם הוא בלב האדם ונוגעות לפנימיותו של האדם.

לדוגמא: "ואהבת לרעך כמוך".

 (2) מהי **מטרת** לימוד אמונה על פי רבנו בחיי? (4 נק')

"שיהיו גלויינו וצפונינו שווים ושקולים בעבודת ה'", כדי שמעשינו יהיו שווים ומשקפים את עולמנו הפנימי.

**ג.** "כשהדור הוא שפל... אין המחשבה פועלת עליו לא לטובה ולא לרעה... אבל כיוון (שהדור) מתעלה...

 הרי הוא כבר צמא למחשבה והיגיון". (הרב קוק, מאמר הדור)

 מדוע על פי הרב קוק חשוב ללמד אמונה דווקא בדור הזה? הסבירי את תשובתך בפירוט. (6 נק')

בדורנו יש צורך בלימוד אמונה, שכן אמונה תמימה ופשוטה המבוססת על פחד לא מספקת כמו בדורות קודמים, השינוי הזה בדור נובע מכך שהדור היום התעלה לרמה גבוהה יותר מבחינה מוסרית ולכן דורש הסברים עמוקים יותר לאמונה. ומוכשר לשוב מתוך אהבה והבנה ולא מתוך הפחד והיראה.

1. **מהי אמונה.**

**א.** צייני והסבירי **שתיים** מתוך ההגדרות "מהי אמונה?" (10 נק')

**בראשית ט"ו**- לבטוח/לסמוך על ה' אפילו כשזה נראה לא הגיוני.

**ר' יוסף אלבו**- להיות משוכנע בצורה וודאית בקיומו של ה', בלי ספקות, גם כשאתה לא יודע להוכיח את זה.

**ר' שנאור זלמן**- מלשון להתאמן, להתרגל לקרות כל דבר שקורה בעולם כדרך של ה' להתגלות אלינו.

**הרב שלום בער שניארסון**- מלשון אומן, הבנה שכל מה שאנו רואים בעולם, קיים ומתקיים בכל רגע בזכות ה' (ותלוי בה').

**הרמב"ם**- להאמין ביסודות התורה שהם י"ג עקרי אמונה.

**החזון איש**- הבנה שהכל מאת ה'. (אמונה- תפיסה כללית התאוריה. ביטחון- לחיות את האמונה בפועל בחיים שלי).

**ב.** (1) כתבי והסבירי חמישה מתוך י"ג עיקרי האמונה שכותב הרמב"ם. (5 נק')

 **מציאות ה'-** להאמין בקיומו של ה' ושבזכותו כולם/הכל קיים.

 **ייחוד ה'-** שה' הוא אחד ויחיד.

 **שלילת הגשמות**- ה' אינו גשמי, אין לו גוף ולא חלים עליו 'מאורעות הגופים'.

 **ה' קדמון**- ה' קדם לכל, היה לפני העולם ולפני כל דבר.

 **יש לעבוד רק את ה'** ולא את המשרתים שלו (שמש, ירח, כוכבים)

 **נבואה**- להאמין שמי שראוי לכך יכול להגיע לנבואה- התקשרות עם ה'.

 **נבואת משה-** משה רבינו הוא גדול הנביאים, לא היה כמוהו ולא יהיה כמוהו.

 **תורה מן השמים**- כל התורה שבידנו היום היא דבר ה' בלבד! (משה רק כתב את דבר ה')

 **התורה לא תתבטל**- אסור להחליף את התורה. לשנות אותה, להוסיף או להוריד ממנה.

 **השגחת ה' עלינו**- ה' יודע מעשי בני אדם, ומשגיח עלינו השגחה פרטית.

 **שכר ועונש-** להאמין שיש שכר למי שמקיים מצוות ועונש למי שלא.

**משיח-** להאמין שהמשיח יבוא גם אם הוא מתעכב. (ולא לקבוע זמן לבואו)

**תחיית המתים-** להאמין בתחיית המתים.

 (2) איזה עיקר נוסף היית מוסיפה לרשימה זו, הסבירי את תשובתך. (2 נק')

**ג.** "נקל להיות בוטח בשעה שאין עיקר התפקיד של הביטחון, אך מה קשה להיות בוטח בשעת תפקידו

 באמת" (החזון אי"ש, אמונה וביטחון)

 מתי נמדדת באמת מידת ביטחונו של האדם על פי החזון אי"ש, **הסבירי והדגימי** את דברייך. (8 נק')

 מידת הביטחון של האדם נמדדת דווקא בשעת קושי ומשבר (ולא בשעה שהכל טוב).

כשטוב לאדם הוא כביכול לא זקוק לה', אז אין משמעות מעשית/נפשית לבטחונו (זה לא דוש מהאדם דבר). לעומת זאת כאשר אדם נתקל בקושי או משבר- במקרה הדורש בטחון, אז יבחן האם נשען על בטחונו בה' שירפא אותו/ יעזור לו וכו'.. או פנה אל אמצעי שווא כאלה ואחרים..

דוגמא.

1. **כיצד מגיעים לאמונה.**

"ואין לך ימים שאדם שרוי בטובה יותר מאותן הימים... ומלמדין אותו כל התורה כולה..." (**בבלי נידה**)

"כיוון שראה אותו בעל הבירה שהוא מצטער על כך אמר לו: למה אתה מצטער? אני הוא בעל הבירה..." (**מדרש הגדול)**

**א.** מה ניתן ללמוד **מכל אחד** מן המקורות על הדרך להגיע לאמונה? מה **ההבדל** בין הדרכים? (בתשובתך התייחסי למקור כולו ולא רק למשפט המצוטט). (8 נק')

לפי המדרש על הוולד במעי אימו, האמונה טבוע בפנימיות האדם. הוא ידע הכל לפני שהוא נולד והמלאך פשוט השכיח אותה ממנו. אדם שמחפש את האמונה אינו צריך להתאמץ להשיגה אלא צריך להתבונן פנימה.

המדרש על אברהם אבינו מציע דרך אחרת להגיע אל האמונה – אברהם מחפש את אלוקים בעולם. הוא חוקר ובודק מתוך מאמץ ואפילו צער עד שמגיע למסקנה שיש אלוקים שמנהל את הכל. האמונה של אברהם מגיעה אליו מתוך מחקר מאמץ והתבוננות החוצה.

**ב.** **צייני והסבירי** שלוש מתוך חמש הדרכים שמציע **הרב דסלר** לרכוש אמונה.

איזו מן הדרכים נראית לך המתאימה ביותר עבורך? הסבירי את תשובתך. (9 נק')

**הדרך החיצונית** – אדם שמקיים מצוות ללא כוונה כלל. הוא מניח תפילין , מתפלל אך ליבו לא נמצא איתו כשהוא מקיים את המצוות. הרב דסלר אף ממליץ לו להגיד ברוך ה', אם ירצה ה' וכדו', כדי להרגיל את עצמו להיות עטוף בשם ה' גם אם הוא לא מתכוון לכך. מתוך שלא לשמא יבוא לשמא.

**דרך ההתבוננות** – אדם שמגיע אל האמונה מתוך התבוננות ביופי הבריאה. הוא מסתכל על הפרח, בעלי החיים וכדו' ומתוך הפליאה שבטבע הוא מגיע לאמונה באלוקים. כמו כן, דרך ההתבוננות הינה גם כלפי פנים. אדם שמסתכל על הנפש שלו ועל הכוחות שפועלים בקרבו, ומתוכם מגיע אל האמונה – "מבשרי אחזה אלוה".

**דרך הקדושה**- מתחלקת לשלושה חלקים: 1. להיות אדם של אמת ולהתרחק מהשקר. 2. שבירת היצר – לפרוש מתאוות העולם. 3. דבקות והתלהבות מהתורה ומהמצוות.

**דרך הביטחון** – בכל דבר להאמין שה' איתך. ה' יעזור לך במה שאתה צריך בכל עת. ולא לדאוג למה שיהיה מחר..

**דרך הדבקות** – לחיות בתחושה שהקב"ה נמצא איתי כל הזמן.

**ג.** לפנייך קטע מתוך שאלה שהובאה באתר "חברים מקשיבים". קראי את הקטע ועני על השאלות:

"אני באמת כל כך רוצה להתחזק ולהתקרב... אבל אני פשוט לא יודעת איך להתחיל!

חברות מהאולפנה אומרות לי שקודם כל צריך להיות צדיק בפנימיות שלך ואז לעבור לחיצוניות אחרת זה סתם צביעות... אני באמת לא יודעת איך להתחיל ומה בא קודם... פנימיות או חיצוניות? אני פשוט רוצה לשנות מהיסוד הכל מהתחלה ולהיות עצמי! זה חשוב לי כל כך... אז בבקשה מכם תעזרו לי ותגידו לי איך מתחילים? אני ממש מבולבלת".

(1) מהי התלבטותה של הכותבת? כיצד היית עונה לה? (4 נק')

התלבטות- באיזה דרך כדאי לה להתחיל ללכת כדי להתחזק באמונה.

תשובה-.

(2) כיצד יענה הרב דסלר לשאלתה? הסבירי את דברייך. (4 נק')

הרב דסלר יענה לה שהדרך הנכונה להתחיל בהתחזקות באמונה היא הדרך החיצונית- להרגיל את עצמי לקיים מצוות גם אם אין כוונת הלב, ולהגיד ב"ה ובע"ה.. כדי להרגיל את עצמו להיות עטוף בשם ה' גם אם הוא לא מתכוון לכך. מתוך שלא לשמא יבוא לשמא.

1. **אמונה ומימוש עצמי. מהי אמונה.**
2. **אמונה ומימוש עצמי, הרב קוק 'בקשת האני העצמי', הרב קוק 'אורות התורה'.**

תלמיד יושב ולומד גמרא יומם ולילה ולא מרגיש חיבור ללימודו. בעקבות כך מחליט התלמיד כי התורה אינה בשבילו. המורה שלו טוען כי הוא לא עשה די וכי עליו להתאמץ יותר כיוון שאין התורה נקנית אלא בעמל. התלמיד ורבו פגשו את הרב קוק ותיארו בפניו את המצב.

1. כיצד היה עונה הרב קוק לתלמיד וכיצד היה עונה הרב קוק למורה? פרטי. (7 נק')

לתלמיד הרב קוק היה אומר שזה שהוא לא מרגיש חיבור ללימוד הגמרא זה לא אומר ש'התורה לא בשבילו', עליו לחפש את התחום בלימוד התורה שמתאים לתכונתו האישית המיוחדת- כשימצא את תחום זה וודאי יישאר נאמן לתורה, ויעשה חייל בתחום ששייך לנפשו.

לרבו של התלמיד היה עונה הרב שזו לא הדרך, ושעליו להתאים לכל תלמיד את הלימוד שמתאים לנפשו בהתאם לכישוריו ולאישיותו המיוחדת. ושכך התלמיד יישאר בתוך עולם התורה ולא ייטוש אותו חלילה.

1. כתבי מה היה חטאה של האדמה ומה היה חטאה של הלבנה על פי **הרב קוק**. (6 נק')

חטאה של האדמה הייתה שהוציאה עץ עושה פרי ולא עץ פרי עושה פרי, כלומר האדמה התנכרה לטבעה שהוא להוציא מכוחה לשם הוצאת כוחה (דרך העץ כולו ודרך הפרי) והוציאה רק פרי- רק מה 'שנחשב' כלפי חוץ. ובכך בגדה בעצמיותה.

והלבנה חטאה בכך שלא שמחה בחלקה, והתעסקה במי שסביבה, השוואת עצה לשמש. חלמה להראות יותר נחשבת וגדולה, במקום לחלום להיות מי שהיא. במקום להיות נאמנה לעצמה.

1. **הרש"ב מליובאוויטש, ספר המאמרים.**

"המשל הוא בזה כמו אבן שטבעו הוא לירד למטה...."

הסבירי מה מוכיח הרש"ב באמצעות הדימוי על האבן שנזרקת כלפי מעלה? (7 נק')

מה שמחזיק את האבן שנזרקת באוויר זהו ה'כוח הזורק' שהופעל עליה, ברגע שהוא נגמר היא נופלת. בעצמה אין לה יכולת להתרומם. כך גם העולם, אין לו כוח להתקיים ולחיות מצד עצמו, והוא מתקיים רק מכוח זה שה' יתברך מקיים אותו בכל רגע ורגע. ברגע שה' יחליט להפסיק לקיים אותו לעולם לא יהיה קיום.

1. הגדירי אמונה לפי כל אחד מהמקורות הבאים: (5 נק')
2. "רבי אליעזר אומר: כל מי שיש לו פת בסלו, ואומר: מה אוכל למחר, אינו אלא מקטני אמונה" **(מסכת סוטה)**

אמונה במישור הכלכלי- ביטחון בה' שייתן לי את פרנסתי.

1. "בשעה שמכניסים אדם לדין אומרים לו: נשאת ונתת באמונה? ... **(מסכת שבת)**

אמונה בחיי היומיום- אמונה כשיקול מרכזי בחיי היומיום, שמתבטאת במשא ומתן בנאמנות, אמינות בוויכוח ועוד.

**שאלת בונוס:** (2 נק')

1. ספרי על תובנה או נקודה שהייתה לך משמעותית מתוך לימוד הפרק השני 'אני מאמין'.
2. איזה מקור מבין המקורות שנלמדו השפיע עלייך ביותר? הרחיבי.

**בהצלחה רבה!**